కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
కోహ్లీసేన ఆధిపత్యాన్ని ముందే ఊహించా: కుంబ్లే
భారత్ గడ్డపై ఇటీవల దక్షిణాఫ్రికాని టెస్టు సిరీస్‌లో చిత్తుగా ఓడించిన టీమిండియా.. సొంతగడ్డపై వరుసగా 11 టెస్టు సిరీస్‌లు గెలిచిన ఏకైక జట్టుగా సరికొత్త రికార్డ్ నెలకొల్పింది.
Samayam Telugu | Updated:
Oct 26, 2019, 05:48PM IST
Team India
ఐసీసీ టెస్టు ర్యాంకింగ్స్, ఛాంపియన్‌షిప్‌లో భారత్ టాప్
2017లో టీమిండియా హెడ్‌ కోచ్‌గా పనిచేసిన అనిల్ కుంబ్లే
భారత్ జట్టు ఆధిపత్యాన్ని అప్పట్లోనే ఊహించానని తాజాగా వెల్లడి
విదేశీ గడ్డపై కూడా భారత్ జట్టు టెస్టుల్లో ఆధిపత్యం చెలాయించగలదని ధీమా
విరాట్ కోహ్లీ కెప్టెన్సీలోని భారత్ జట్టు క్రికెట్ ప్రపంచంలో ఆధిపత్యం చెలాయించగలదని తాను ముందే ఊహించినట్లు దిగ్గజ క్రికెటర్ అనిల్ కుంబ్లే వెల్లడించాడు. వరల్డ్‌కప్‌‌ తర్వాత వెస్టిండీస్‌, దక్షిణాఫ్రికా జట్లని టెస్టుల్లో క్లీన్‌స్వీప్ చేసిన టీమిండియా.. ఐసీసీ టెస్టు ర్యాంకింగ్స్‌లో నెం.1 స్థానాన్ని కాపాడుకుంటూ టెస్టు ఛాంపియన్‌షిప్‌లోనూ అగ్రస్థానంలో కొనసాగుతోంది. ఎంతలా అంటే.. ఛాంపియన్‌షిప్‌లో భారత్ జట్టు వరుసగా ఆరు టెస్టు విజయాలతో 240 పాయింట్లతో నెం.1 స్థానంలో కొనసాగుతుండగా.. రెండో స్థానంలో ఉన్న న్యూజిలాండ్ ఖాతాలో ఉన్నవి 60 పాయింట్లే కావడం విశేషం.
Read More: భారత్‌లో బంగ్లాదేశ్ టూర్.. మ్యాచ్‌ల షెడ్యూల్ ఇదే
‘భారత్ జట్టు ఆధిపత్యాన్ని నేను మూడేళ్ల ముందే ఊహించాను. 2016-17లో నేను కోచ్‌గా ఉన్న సమయంలోనే వరల్డ్‌ క్రికెట్‌లో కోహ్లీసేన ఆధిపత్యం చెలాయిస్తుందని చెప్పా. ఇప్పుడు అదే జరుగుతోంది. ఆ మాట నేను కేవలం తుది జట్టులో ఆడే 11 మందిని చూసి చెప్పలేదు. రిజర్వ్ బెంచ్‌‌‌లో ఉన్న నాణ్యమైన క్రికెటర్లని చూసి అంచనా వేశా. ఇప్పుడు కోహ్లీసేన భారత్ గడ్డపైనే కాదు.. విదేశాల్లోనూ విజయాల్ని సాధించగలదు’ అని అనిల్ కుంబ్లే ధీమా వ్యక్తం చేశాడు.
Read More: బంగ్లాదేశ్‌తో టీ20, టెస్టు సిరీస్‌కి భారత్ జట్టు ప్రకటన
ఈ ఏడాది ఆగస్టు నుంచి టెస్టు ఛాంపియన్‌షిప్ మొదలవగా.. అప్పటి నుంచి వెస్టిండీస్‌తో రెండు టెస్టులు, దక్షిణాఫ్రికాతో మూడు టెస్టులు ఆడిన టీమిండియా.. అన్నింటిలోనూ విజయాల్ని అందుకుంది. దీంతో.. కోహ్లీసేనకి 240 పాయింట్లు దక్కాయి.